
Text rozhodnutia
Súd: Krajský súd Bratislava Spisová značka: 3K/144/1996 Identifikačné číslo súdneho spisu: 1096898064 Dátum vydania rozhodnutia: 17. 02. 2016 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2016:1096898064.3
Uznesenie Krajský súd v Bratislave v konkurznej veci úpadcu: MYKOPROGRES spol. s r.o., sídlom Hostianska 53, 951 93 Topoľčianky, IČO: 31 424 686, takto
r o z h o d o l :
Súd zrušuje konkurz vyhlásený uznesením tunajšieho súdu zo dňa 20.11.1998 pod č.k. Z-2-3K/144/1996-514 z dôvodu, že tu nie sú predpoklady pre konkurz.
Zbavuje Ing. Juraja Tataru, sídlom Mlynské Nivy 48, 821 09 Bratislava, funkcie správcu konkurznej podstaty.
o d ô v o d n e n i e :
Správca konkurznej podstaty Ing. Juraj Tatara dal dňa 08.02.2016 návrh na zrušenie vyhláseného konkurzu v zmysle § 44 ods. 1 písm. a/ zák. č. 328/1991 Zb. v znení neskorších predpisov. Uznesením Krajského súdu v Bratislave sp. zn. Z-2-3K/144/1996-1086 bola dňa 24.02.2015 schválená konečná správa o speňažovaní konkurznej podstaty a o vyúčtovaní odmeny a výdavkov správcu konkurznej podstaty tak, ako ju predložil správca konkurznej podstaty Ing. Juraj Tatara dňa 17.04.2013 (právoplatná dňa 22.05.2015), pričom po odpočítaní nákladov na správu majetku, vyplatení pohľadávok proti podstate a vydaní výťažku oddeleným veriteľom, už nezostali ďalšie finančné prostriedky na vedenie konkurzu.
Súd v priebehu celého konania skúma, či sú splnené podmienky na to, aby sa mohlo v konaní pokračovať. Jednou z podmienok je, aby dlžník mal majetok postačujúci aspoň na úhradu trov konania. Súd na základe správy zistil, že úpadca nemá majetok, ktorý by postačoval na ďalšie krytie nákladov konania, a preto v súlade s ustanovením § 44 ods. 1 písm. a/ zák. č. 328/1991 Zb. v znení neskorších predpisov skonštatoval, že nie sú predpoklady pre konkurz a konkurz zrušil a správcu konkurznej podstaty v zmysle ods. 4 citovaného ustanovenia zbavil funkcie.
Zrušením konkurzu zanikajú účinky vyhlásenia konkurzu uvedené v § 14 zák. č. 328/1991 Zb. v znení neskorších predpisov.
Na základe zoznamu prihlášok možno pre zabezpečenú pohľadávku po právoplatnosti uznesenia o zrušení konkurzu viesť výkon rozhodnutia na úpadcovo imanie.
Poučenie:
Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

